Ravi (musiker)

Ivar Christian Johansen (født 1976), kjent under artistnavnet Ravi (Ivar baklengs), er en norsk musiker og programleder.

 Biografi 
I 1994 startet han bandet Jaga Jazzist sammen med Martin Horntveth, men han sluttet etter debutalbumet A Livingroom Hush (2001). Siden spilte han keyboards i poprockbandene The Jessica Fletchers (2002–2003) og Briskeby (1999), og for den frie teatergruppa Stella Polaris.Biografi; nrk.no, 19.4.2004

I 2003 rappet han på Folk & Røveres album Bagateller; blant annet med sangen «Utadæsjælåplevelse». I 2003 begynte han også et samarbeid med Anders Løvlie (DJ Løv) under navnet Ravi og DJ Løv. De ga ut to album, og singlene «Dødsøt» (2004), «E-Ore» (2005), «Tsjeriåu» med De Månråus (The Monroes) (2005) og «Bitelit» med Treisi Men (2005).  Duoen ble nominert til fire Spellemannpriser under 2004- og 2005-utdelingene, to Alarmpriser under 2005- og 2006-utdelingene og til Edvard-prisen 2005 i klassen populærmusikk for «Dødsøt».

Hans musikkvideoer er tekstet på «ravisk», det vil si etter østnorsk lydskriftuttale.Oftestad, Eldrid. «Orene såm føjer sæ eter musiken; Intervju med Ivar "Ravi" Christian Johansen». Musikk kultur, nr 11, 2005 Han fikk i 2004 Norsk Målungdoms dialektpris for sin bruk av vestfolddialekt. Hans konsekvente og kreative bruk av morsmålet til å lage rapmusikk står i gjeld til Ole Paus; Hans-Olav Thyvold sa at «Ole Paus utfordrer deg til å gjøre det på ditt eget språk, men samtidig legger han listen veldig, veldig høyt».Historier som endret Norge: Ole Paus

I 2006 ga han ut soloalbumet Kjøpr Gitar og fikk Gammleng-prisen i klassen pop/rock. Etter ni år uten utgivelser ga han i 2015 ut singelen «Du, du, du, du du», som han sang sammen med Stella Mwangi, og der Martin Horntveth var produsent.Tønsberge Blad - Feirer singelslipp med konsert, besøkt 9. januar 2016. 

I perioden 2007 til 2009 var han programleder for tre sesonger av TV-serien Landeplage på NRK. Serien ble kåret til beste underholdningsprogram under Gullruten 2008 og 2009, mens Johansen ble nominert som beste mannlige programleder for serien under utdelingen i 2008. Han har også vært programleder for andre sesong av X Factor i 2010 og sjette sesong av Idol i 2011, begge på TV 2. Han var deltaker i femte sesong av Hver gang vi møtes i 2016.

 Diskografi 
 Lekr butik (NOK, 2004) – Ravi og DJ Løv
 Den nye arbæidsdagn (Epic records/Sony BMG, 2005) – Ravi og DJ Løv
 Kjøpr gitar (Mountain Music/Sony BMG, 2006)
 Disaora (Nøktern Lyd, 2017)

 Programleder i TV 
 Landeplage på NRK fjernsynet 2007-2009
 X Factor 2010 
 Idol 2011
 Småbruket 2012 (TV3)

 Referanser 

 Eksterne lenker 



Kategori:Norske rappere
Kategori:Norske TV-programledere
Kategori:Norske journalister
Kategori:Programledere for NRK TV
Kategori:Programledere for TV 2
Kategori:Programledere for Viasat
Kategori:Programledere for «Idol»
Kategori:Personer fra Tønsberg kommune